da da ro da nb de da da da da da da da da da da da da da da da en da da da sv da da da da da da da da da fr da da da da hu da da da en da en hu sv sv da da da da da da da da da da da da da da
Denne farve skruer op for din sexappeal - Single.dk
Rød er kærlighedens farve, men det er ikke nødvendigvis den, der gør dig mest attraktiv. Andre toner på farveskalaen kan også gøre dig mere tiltrækkende – og sætte skub i din date.
Farver påvirker os. Hvordan og hvorfor er der blevet forsket i gennem hundredvis af år, men ingen kan fortsat sige, hvad farverne præcist gør ved os, uden der er nogle andre, der siger noget andet. Kun er alle enige om, at rød er kærlighedens farve. Samme farve som blod og ild. Lidenskab og andre store følelser kobles til farven rød, så er rødt tøj vejen frem på en date? Muligvis, men andre toner på farveskalaen skruer også op for din sexappeal.
Læs også: Sådan bryder du isen på første date
De fire primære farver, rød, blå, grøn og gul, påvirker os mest. Fx. har et videnskabeligt forsøg vist, at hvidvin smager sødere i en rød stue end i et rum med grønne eller hvide vægge. De kolde farver (blå, grøn og lilla) får os til at opfatte et rum større, mens de varme (rød, gul og orange) gør det mindre, men samtidig mere tillokkende. Nu handler det imidlertid ikke om boligindretning her, så hvordan påvirkes vi selv af farverne?
Evolutionært tiltrækkes vi af rødt, så iført en rød skjorte eller kjole får du altså alt andet lige mere opmærksomhed. Men flere undersøgelser indikerer, at kulturel og social påvirkning gør mere ved vores farve opfattelse, end hvad vores hjerner har lagret siden Adam og Eva. Sort betragtes i dag som meget sofistikeret, og i et engelsk forsøg var det den sorte farve, der blev bedømt til at være den mest tiltrækkende. Eller mere nøjagtigt: De mennesker, der var iklædt sort tøj, havde den stærkeste appeal.
Læs også: 7 små tricks der booster kemien på første date
Og hvad udtrykker de andre farver?
Den opsigtsvækkende røde farve stimulerer energi og handlekraft, men for meget af den kan få os til at være på vagt (hvilket nok forklarer, hvorfor færdselsskilte er røde). Rødt forbindes med lidenskab, romantik og spænding samt fest (jul) og fart (op i det røde felt). Rød betyder ofte stop, men samtidig signalerer farven, at du er potent og passioneret.
Den grønne farve repræsenterer sundhed og frihed. Man taler om den grønne ungdom, fordi grøn netop symboliserer ungdom og livskraft, men farven forbindes også med jalousi og generøsitet. Apropos udtrykket at være grøn af misundelse. Grøn er fornyelse, en sæt-i-gang-farve, og så regnes den for at være beroligende.
Solen er gul, glæden er gul. Der er noget muntert og optimistisk ved den gule farve, som er den lyseste farve, det menneskelige øje kan se. Alligevel er gul en meget påtrængende farve og hjælper os efter sigende til at få nye ideer og til at tage beslutninger. Kan det være derfor, alle udsalgsskilte er gule? Iført gult signalerer du, at du har et lyst og positivt sind.
Havets og himlens blå
Den blå farve er en klar favorit farve, og i mange kulturer rundt om i verden forbindes den med noget guddommeligt. Det siges, at blåt beroliger og nedsætter menneskers stofskifte. Der er noget traditionelt eller konservativt ved blåt, men farven forbindes også med renhed. Mange rengøringsfirmaer vælger et blåt firmalogo.
Læs også: Stikker helt af: Derfor finder så mange kærligheden på nettet
Farven orange er en typisk ‘elsker-eller-hader-farve’, men om man kan lide den eller ej: Der er gang i den, og på de fleste mennesker virker den opløftende. Den er alletiders kulør til cafeer og restauranter, for den giver mennesker lyst til at være selskabelige, og desuden stimulerer den appetitten.
Der er noget magisk og næsten spirituelt, men også noget barnligt ved lilla, der spreder en eventyrlig stemning. Farven symboliserer sindsro og hjælpsomhed, men den var også engang forbundet med magt og rigdom, idet den engelske dronning Elizabeth I forbød alle andre end den kongelige familie at gå i lilla.
Blå eller grøn? Ja hvilken farve er der mest af i den luftige turkise, som minder om vandet i en lækker swimmingpool? Farven er på én gang cool og feminin og symboliserer friskhed og renhed. Indianere mente, at stenen turkis hjalp sin ejer med at slippe angst og bekymringer samt med at træffe de rigtige beslutninger. Og det er jo aldrig af vejen.
Spøjs og sød i pink
Kan man forestille sig en magtperson, fx. en politiker, der går på tv iført skarp pink? Det vil ellers ikke være en dum strategi, for farven pink siges at gøre mennesker mere venlige og mindre krigeriske. I pink signalerer du, at du er sød og ‘easy-going’, men også lidenskabelig og åben for livets mere spøjse sider.
Brun, det modsatte af sprælsk
Jord, chokolade, kaffebønner… Den brune farve er alt det modsatte af sprælsk, den virker tværtimod rolig, alvorlig, praktisk og sikker. Der er noget pålideligt, men måske også lidt trivielt over brunt. Det kedelige kommer man let udover ved at koble den med andre og mere rebelske kulører. En skøn ting ved brunt er, at den næsten altid skjuler pletter.
Det er sjovt, at så mange forretningsfolk sværger til gråt, for det er en sær, ubeslutsom farve. Måske fordi det netop er en glimrende kompromis-farve? Jo mere den grå tone nærmer sig sort, jo mere spændende og dramatisk bliver den, mens den i de lyse udgaver bliver mere festlig og sølvagtig. Den grå farve afslører ingen følelser.
Hvid er uskyldsren, ukompliceret og optimistisk, men i forsøg er (lyse) mennesker ikke blevet anset for at være specielt tiltrækkende, når de var iført hvidt. Måske kommer vi bare til at minde for meget om lægen, tandlægen eller apotekeren? Eller også er det fordi hvidt forbindes med jomfruelighed og kyskhed. I visse sammenhæng også med døden.
Sort er den farve, der har scoret flest sexappeal-point i nylige undersøgelser, og derfor konkluderer forskere, at kulturelle og sociale påvirkninger er stærkere end vores arveanlæg, når det kommer til vores farvevalg. Sort absorberer alle andre farver og betragtes som sosfistikeret. Tænk bare på kvindernes sikre kjolevalg, ‘den lille sorte’ – eller 'black tie event'. – En engelsk betegnelse for en sammenkomst, hvor man forventes at være ekstraordinært velklædt. For meget sort kan have negativ indflydelse på humøret, men her er jeans og lingeri nok undtagelser.
Læs også: Derfor er det en god ide at betale for din datingprofil
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
Har du problemer med kvinder fordi du er genert?
Lander du, i, hvad du selv synes, er gyseligt pinlige situationer, fordi du er genert? Eller undgår du simpelthen selskab – kvindernes især? Tag luft ind – i dating sammenhæng er generthed faktisk ret cool.
5 tegn på at hun søger en fast kæreste (og at det godt må være dig)
Søde smil og et flirtende kropssprog røber let, at hun nyder at date dig. Men vil du vide, hvad der afslører hende, hvis hun også ser dig som et vældig godt bud på en kommende kæreste?
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.